Favignana

Favignana estas unu el la Egadaj insuloj (kun Levanzo kaj Marettimo) en la Mediteraneo antaŭ la okcidenta bordo de Sicilio. Politike ĝi formas la pli grandan parton de la komunumo Favignana de Provinco Trapani en regiono Sicilio en Italio. La insulo Favignana havas la surfacon de 19,8 km², tiel ĝi estas la plej granda Egada insulo. Ĝiaj plej grandaj altoj estas la Monte Santa Caterina (314 m) kaj monteto kun 252 m. Al la komunumo Favignana apartenas ankaŭ la komunumoj sur Levanzo kaj Marettimo. Fine de 2023 en la komunumo vivis 4 525 loĝantoj, el kio ĉirkaŭ 3500 sur la insulo Favignana. La komunumo Favignana kovras areon de 38,32 kvadrataj kilometroj, kio rezultigas loĝdenson de 118 loĝantoj/km². La loĝantoj vivtenas sin el turismo kaj per fiŝkaptado. Dum la someraj monatoj alvenas la insulojn ĉirkaŭ 30.000 turistoj. La trafiko okazas de Trapani al Favignana plurfoje en tago. La veturo daŭras ĉirkaŭ unu horon per normala ŝipo. Vidindaĵoj Muzeo Villa Florio grotoj, Grotta del Genovese sur Levanzo Eksteraj ligiloj Oficiala retejo